
The BeerGame training as practice-oriented demonstration of the bullwhip effect

A BeerGame szimuláció széles körben ismert, világszerte alkalmazzák az ellátási láncok szervezése, irányítása során adódó nehézségek demonstrálására. Mindemellett a szimuláció hagyományos papír-alapú vagy táblajátékos formájában nehézkesen implementálható egy ipari partnernél tartott tréning során, vagy a formális oktatási környezetben. A Szabó-Szoba Hallgatói Innovációs és Oktatásfejlesztő Laboratóriumban hallgatótársaimmal közösen fejlesztett újszerű, táblagépen futó, Andorid-alapú BeerGame alkalmazás egyesíti a már létező játékformák előnyeit. Célunk, hogy a résztvevők számára egy jól használható, ugyanakkor szórakoztató és hatékony környezetet biztosítsunk, amelyben saját élményen keresztül, gyakorlat-orientált megközelítésben ismerhetik meg az ostorcsapás-effektus természetét, jellemzőit. A tréning fontos része az eredmények megvitatása, a csoport-élményre épülő közös tanulás, valamint a Balanced Scorecard teljesítményértékelő rendszer perspektívái szerinti értékelés módszerének alkalmazása.



